# Nit i dia (sèrie de televisió)

Nit i dia és un thriller que gira a l'entorn del dia a dia dels policies, metges forenses i jutges que han de resoldre crims i tractar amb la part més fosca de la realitat.
La sèrie, creada per Lluís Arcarazo i Jordi Galceran, fou dirigida per Manuel Huerga i Oriol Paulo i protagonitzada per Clara Segura i Crespo. L'estrena en TV3 va ser l'1 de febrer de 2016 després d'emetre, la setmana abans, el making of, anomenat Dia i nit, en què s'exposaven les persones, els escenaris... en els quals s'inspira la sèrie.
El primer capítol va tenir una quota de pantalla del 18,6% amb 544.000 espectadors, i fou l'emissió més vista de l'horari de màxima audiència.
N'està previst el rodatge d'una tercera temporada, segons declaracions del codirector i del productor.

## Argument

Sara Grau, Clara Segura, és una metgessa forense casada amb l'executiu Lluís Forés, Pablo Derqui. El mateix dia en què comença un procés de reproducció assistida, durant una autòpsia, reconeix un cadàver sense identificar amb qui va mantenir una infidelitat i alhora apareix el cos d'una anciana assassinada, que sembla víctima d'un assassí en sèrie.
A partir d'aquest inici els fets es van encadenant al voltant de la vida de la protagonista, personatge que viu a cavall d'una vida fosca relacionada amb crims i una de més normal, que intenta evitar que sigui afectada emocionalment per la seva feina. A això se sumen un jutge atrapat entre dues dones, un psiquiatre traumatitzat i delinqüents que no poden pas fugir de la seva vida.

## Personatges

Els personatges estan inspirats en policies, forenses, psiquiatres, jutges... com els que es poden trobar a la Ciutat de la Justícia i, en especial, a l'Institut de Medicina Legal de Catalunya, i estan encarnats per aquests actors:
| | | Temporada | Temporada |
| Actor | Personatge |
| Actor | Personatge | 1 | 2 |
| Clara Segura | Sara Grau | Principal | Principal |
| Pablo Derqui | Lluís Forés | Principal | Secundari |

### Temporada 1
#### Principals

| Clara Segura i Crespo - Sara Grau Perelló Pablo Derqui - Lluís Forés Miquel Fernández - Aitor Otxoa Urkixo Marc Martínez - Marc Ramos Jané † Carlota Olcina - Clara Salgado (Capítol 1 - Capítol 9; Capítol 11) Oriol Vila - Toni Guillén | Anna Alarcón - Sònia Silva Alba Pujol - Fàtima Comín David Verdaguer - Pol Ambrós (Capítol 1 - Capítol 2; Capítol 4 - Capítol 13) Rosa Gàmiz - Magda Jurado Mario Gas Cabré - Fermí Cases Ferrer † amb la col·laboració especial de Vicky Peña - Mercè Pàmies Camps † (Capítol 1 - Capítol 8) |

#### Secundaris

| Mireia Vilapuig i Borrell - Miren Otxoa (Capítol 2 - Capítol 7; Capítol 9 - Capítol 13) Victòria Pagès - Olga Comas (Capítol 1 - Capítol 3; Capítol 5; Capítol 8 - Capítol 13) Carme Sansa i Albert - Consol Jané † (Capítol 2 - Capítol 3; Capítol 5; Capítol 8 - Capítol 13) Manel Sans - Ismael Fajardo (Capítol 5 - Capítol 13) Iván Luengo - Adrià Ramos (Capítol 2 - Capítol 3; Capítol 5 - Capítol 6; Capítol 8 - Capítol 10; Capítol 12 - Capítol 13) Mima Riera - Wendy (Capítol 5; Capítol 7 - Capítol 13) Queralt Albinyana - Montse Llopis † (Capítol 2 - Capítol 3; Capítol 6; Capítol 8 - Capítol 9) Cesc Albiol - Bueno (Capítol 1 - Capítol 2; Capítol 6 - Capítol 7) Manuel Dueso - Andreu Rubio (Capítol 6; Capítol 8; Capítol 12 - Capítol 13) José Coronado - Piter (Capítol 10; Capítol 12 - Capítol 13) Mar Ulldemolins - Carmen García Bofarull (Capítol 11 - Capítol 13) Oriol Puig - Bruno Efron (Capítol 6 - Capítol 7; Capítol 9) | Andrés Herrera - Víctor González (Capítol 10, Capítol 12 - Capítol 13) Paula Blanco i Barnés és Marina. Pep Ferré és Felip. Santi Ricart és Vicens Palau. Sara Espígul és Sílvia. Roger Casamajor és Guti. Ivan Benet és Bernat. Montserrat Carulla i Ventura és Carmina. Maria Ribera és Yolanda. Enric Vilalta és Brauli. Xicu Masó és Artur Sala. Albert Pérez és el jutge Vallejo. Ana Wagener- Oihane (Capítol 10) |

### Temporada 2

Un jutge apareix mort en estranyes circumstàncies abans que pugui prendre declaració a un testimoni protegit que podria aportar proves concloents sobre la implicació d'un polític de primera línia en una important trama de tràfic d'influències i blanqueig de diners, un entramat que farà qualsevol cosa per evitar que la veritat surti a la llum. Al mateix temps, la descoberta accidental del cadàver d'un nen desaparegut a Barcelona la primavera de 1992 destapa un terrible crim del passat, un delicte que ja ha prescrit, una víctima oblidada per gairebé tothom, una història que trasbalsa la vida de Sara Grau i que l'empeny a implicar-se més enllà de les seves obligacions professionals en una investigació que connecta amb un episodi obscur de la seva infantesa.

#### Principals

| Clara Segura i Crespo - Sara Grau Perelló (Capítol 1 - Capítol 10, Capítol 12 - Capítol 13) Josep Maria Pou - Benet Muntada † (Capítol 1, Capítol 3, Capítol 5 - Capítol 6, Capítol 9 - Capítol 11) Andrés Herrera - Víctor González (Capítol 2 - Capítol 7, Capítol 9 - Capítol 13) Miquel Fernández - Aitor Otxoa Urkixo (Capítol 2 - Capítol 10, Capítol 12 - Capítol 13) David Verdaguer - Pol Ambrós Mar Ulldemolins - Carmen García Bofarull (Capítol 2 - Capítol 7, Capítol 9 - Capítol 13) | Lluïsa Mallol - Joana Porta (Capítol 1 - Capítol 6, Capítol 9 - Capítol 13) Peter Vives - Damià Camps (Capítol 1 - Capítol 6, Capítol 9 - Capítol 13) Ramon Fontserè - Martí Miró † (Capítol 1 - Capítol 7, Capítol 9 - Capítol 13) Pep Cruz - Fidel Martín † (Capítol 4 - Capítol 7, Capítol 9 - Capítol 11) Victòria Pagès - Olga Comas (Capítol 1 - Capítol 5, Capítol 7, Capítol 9 - Capítol 10, Capítol 12 - Capítol 13) Alba Pujol - Fàtima Comín (Capítol 1 - Capítol 9, Capítol 13) | Oriol Vila - Toni Guillén (Capítol 1 - Capítol 5, Capítol 7 - Capítol 13) Anna Alarcón - Sònia Sílvia (Capítol 1 - Capítol 5, Capítol 7 - Capítol 13) Pol López - Starsky (Capítol 2 - Capítol 5, Capítol 7, Capítol 9 - Capítol 10, Capítol 12 - Capítol 13) Irene Montalà - Eva Vivancos (Capítol 2, Capítol 5 - Capítol 8, Capítol 10, Capítol 13) Fermí Reixach - "Martínez" (Capítol 1 - Capítol 6, Capítol 9 - Capítol 13) Ernest Villegas - "Querol" (Capítol 1 - Capítol 3, Capítol 6, Capítol 9 - Capítol 13) |

#### Secundaris

* Manu Fullola - Román Palacios † (Capítol 1, Capítol 3)
* Mireia Vilapuig i Borrell - Miren Otxoa (Capítol 4, Capítol 7, Capítol 9)
* Pablo Derqui - Lluís Forés (Capítol 2, Capítol 7 - Capítol 8)
* Jordi Bosch - Doctor Joan Grau (Capítol 4)
* Diana Ollé - Lia Solís (Capítol 1, Capítol 3, Capítol 5, Capítol 9)
* Maria Pau Pigem - Rosalia † (Capítol 2 - Capítol 4)
* Mima Riera - Wendy
* Manel Sans - Ismael Fajardo

### Aparicions dels personatges

| Primera temporada Actor Personatge Temporada 1 1 2 3 4 5 6 7 8 9 10 11 12 13 Clara Segura Sara Grau Pablo Derqui Lluís Forés Miguel Fernández Aitor Otxoa Marc Martínez Marc Ramos Carlota Olcina Clara Salgado Oriol Vila Toni Guillén Anna Alarcón Sònia Silva Alba Pujol Fàtima Comín David Verdaguer Pol Ambrós Rosa Gàmiz Magda Jurado Mario Gas Fermí Cases Vicky Peña Mercè Pàmies Francesc Albiol Bueno Xavi Sáez Carles Santi Ricart Vicens Palau Maria Ribera Yolanda Victòria Pagès Olga Comas Carme Sansa Consol Jané Mireia Vilapuig Miren Otxoa Queralt Albinyana Montse Llopis Iván Luengo Adrià Ramos Sara Espígul Sílvia Albert Pérez Jutge Vallego Pol Monen Pep Montserrat Carulla Carmina Manel Sans Fajardo Mima Riera Wendy Daniela Freixas Ainhoa Oscar Foronda Gorka Ruth Llopis Marga Vicente Gil Remi Manuel Dueso Andreu Rubio Xicu Missó Artur Sala Oriol Puig Bruno Efron Paula Vives Marina Pep Ferrer Felip Miguel Gelabert Ignasi Roger Casamajor Guti Ivan Benet Bernat Miríam Alamany Engràcia José Coronado Piter Ana Wagener Oiane Andrés Herrera Víctor González Paula Blanco Marina Mar Ulldemolins Carmen García | Segona temporada Actor Personatge Temporada 2 1 2 3 4 5 6 7 8 9 10 11 12 13 Clara Segura Sara Grau Josep Maria Pou Benet Muntada Andrés Herrera Víctor González Miquel Fernández Aitor Otxoa David Verdaguer Pol Ambrós Mar Ulldemolins Carmen García Lluïsa Mallol Joana Porta Peter Vives Damià Camps Ramon Fontserè Martí Miró Pep Cruz Fidel Martín Victòria Pagès Olga Comas Alba Pujol Fàtima Comín Oriol Vila Toni Guillén Anna Alarcón Sònia Sílvia Pol López Starsky Irene Montalà Eva Vivancos Fermí Reixach Martínez Ernest Villegas Querol Albert Pérez Jutge Vallejo Manu Fullola Román Palacios Ruth Llopis Marga Diana Ollé Lia Solís Òscar Muñoz Canals Òscar Molina Màrius Aleida Torrent Sandra Pablo Derqui Lluís Forés Núria Prims Pilar Maria Pau Pigem Rosalia Albert Pla David Víctor Pi Ernest Marc Barbena Dr. Molina Gracia Fernández Alícia Paula Blanco Marina Juan Carlos Gustems Víctor Dausà Jordi Bosch Dr. Joan Grau Mireia Vilapuig Miren Otxoa Joaquín Daniel Darío Dafnis Balduz Àlex Garriga Laura López Míriam Mima Riera Wendy Manuel Dueso Andreu Rubio Àlex Casanovas Òscar Vila Òscar Rabadán Fran Sílvia Bel Galán Fina Rius Rosita |

## Llista d'episodis
### Primera temporada

| Sèrie | Temp. | Títol | Direcció | Data d'estrena | Audiència (espectadors / share) |
| 1 | 1 | «N/N Home» | Manuel Huerga | 1 de febrer de 2016 | 544 000 espectadors (18,6%) |
| El dia que ha de decidir si comença o no un procés de fecundació assistida, la forense Sara Grau fa l'autòpsia al cadàver calcinat d'un home sense identificar i creu reconèixer l'home amb qui va mantenir una relació extramatrimonial esporàdica el mateix dia que va ser descobert el cadàver d'una anciana assassinada amb signes de violència sexual. Segons la policia, la tercera víctima d'un assassí en sèrie que actua des de fa uns mesos a Barcelona. El record del seu adulteri fa que la Sara es pregunti si ha de tenir un fill amb Lluís Forés, el seu marit. ||||||
| 2 | 2 | «Víctimes» | Manuel Huerga | 8 de febrer de 2016 | 502 000 espectadors (16,4%) |
| L'aparició d'una altra dona assassinada al seu domicili provoca que la sospita de l'existència d'un assassí en sèrie a Barcelona prengui una dimensió mediàtica. Fermí Cases, un prestigiós jutge d'instrucció, agrupa tots els casos, mentre la policia troba una primera pista sobre l'autor dels crims. En paral·lel, a Sara Grau, que se sotmet a un primer intent de fecundació assistida, l'espera una pertorbadora sorpresa. ||||||
| 3 | 3 | «El retrat del suïcida adolescent» | Manuel Huerga | 15 de febrer de 2016 | 371 000 espectadors (12,2%) |
| Mentre la policia comença a investigar a partir d'una imatge de Marc Ramos captada per una càmera de seguretat, Aitor Otxoa, en qualitat de psiquiatre forense, ha de determinar el grau de responsabilitat d'un jove suïcida que ha provocat la mort de dues persones. El descobriment de les motivacions del jove el fan pensar en la seva relació amb la seva filla Miren, que voldria trobar una nòvia al seu pare. La Sara creu haver trobat una possible candidata i organitza un sopar perquè es coneguin. ||||||
| 4 | 4 | «Itineraris» | Manuel Huerga | 22 de febrer de 2016 | 380 000 espectadors (12,8%) |
| El mateix dia que la Sara s'ha de fer la prova per saber si ha quedat embarassada, el seu marit se'n va de viatge de negocis a Tànger amb Clara Salgado. En paral·lel, Marc Ramos selecciona la seva pròxima víctima i l'Aitor, que ha de determinar l'estat mental d'una dona gran a qui els fills volen incapacitar, ha de decidir si s'ha de saltar les seves pròpies normes morals pel que ell considera el bé de la seva filla. ||||||
| 5 | 5 | «Alarma social» | Manuel Huerga | 29 de febrer de 2016 | 423 000 espectadors (13,3%) |
| L'alarma social i la pressió mediàtica per l'aparició d'una altra víctima empeny el jutge Cases a fer públiques les imatges borroses de l'assassí captades des d'una càmera de seguretat. A casa seva, la Mercè no accepta el divorci i colla el seu marit. Sara Grau sospita que el Lluís li ha estat infidel a Tànger i prepara la venjança. El Lluís marca distàncies amb Clara Salgado i torna a casa abans d'hora per fer-se perdonar. ||||||
| 6 | 6 | «Carnaval» | Manuel Huerga | 7 de març de 2016 | 368 000 espectadors (12,3%) |
| La Sara s'enfronta amb un cas d'aparent mort per sobredosi que la portarà a preguntar-se si realment vol iniciar el procés de fecundació "in vitro", mentre Lluís Forés intenta apartar Clara Salgado del projecte de Tànger. La Miren agafa confiança amb el seu nou amic de Facebook sense sospitar que l'Aitor s'està fent passar per Bruno Efron. El jutge Cases no aconsegueix que la Mercè li concedeixi el divorci i pren una decisió dràstica, mentre la Mercè explica a la Fàtima que en Fermí amaga un secret del passat. ||||||
| 7 | 7 | «Munchausen» | Manuel Huerga | 14 de març de 2016 | 354 000 espectadors (12,5%) |
| La síndrome de Munchausen porta algunes persones a provocar malalties, a elles mateixes o a terceres persones, per reforçar un vincle afectiu. La Sara intenta resoldre un cas de síndrome de Munchausen, mentre en Lluís obliga en Bueno a triar entre ell i Clara Salgado. La Fàtima intenta convèncer la Mercè que no pot retenir en Fermí contra la seva voluntat, però Fermí Cases, que se'n va a un congrés de jutges a Mallorca, ja ha posat en marxa el mecanisme per eliminar la seva dona seguint la pauta de l'assassí en sèrie. ||||||
| 8 | 8 | «Anatomia d'un crim» | Oriol Paulo | 21 de març de 2016 | 314 000 espectadors (12,1%) |
| En Fajardo ha comès una greu imprudència i l'assassinat de Mercè Pàmies planteja molts interrogants. Durant l'autòpsia apareixen pistes que poden conduir a l'autor del crim. El jutge Cases no pot suportar la pressió quan la policia comença a fer-li preguntes. En Ramos, que ha vist com li ha sortit un imitador, surt a caçar de nit, però les coses se li complicaran. ||||||
| 9 | 9 | «Violència de gènere» | Manuel Huerga | 28 de març de 2016 | 348 000 espectadors (11,2%) |
| En Lluís amaga a casa que l'han despatxat de la feina, mentre la Sara s'enfronta amb un cas d'una dona violada que no vol denunciar l'agressor. Mentrestant, la jutge Comas es fa càrrec del cas del "mataiaies". En saber que l'assassí de Mercè Pàmies es va endur un anell, el jutge Cases intenta recuperar-lo, però en Fajardo no l'hi posa fàcil. En paral·lel, la policia ha trobat una petjada de l'assassí de Montse Llopis que coincideix amb una petjada parcial trobada al pis d'una víctima anterior. La policia difon un retrat robot de Marc Ramos a partir de la descripció dels veïns de Montse Llopis. ||||||
| 10 | 10 | «Penediment» | Manuel Huerga | 4 d'abril de 2016 | 315 000 espectadors (11,1%) |
| La Sara investiga pel seu compte, descobreix aspectes foscos de la vida de Marc Ramos i proporciona a la policia el nom del principal sospitós, conscient que això pot acabar amb el seu matrimoni. L'Aitor fa un dolorós viatge per enfrontar-se amb els fantasmes del passat. Quan torna a casa, l'espera una sorpresa. En paral·lel, en Fajardo extorqueix el jutge Cases, que necessita reunir una important suma de diners per poder recuperar l'anell de Mercè Pàmies. ||||||
| 11 | 11 | «ADN» | Oriol Paulo | 11 d'abril de 2016 | 346 000 espectadors (12,4%) |
| Sara s'instal·la a casa d'Aitor mentre la policia sotmet Marc Ramos a un intens interrogatori en presència de la seva advocada d'ofici: la jove i inexperta Carmen García. En paral·lel, el jutge Cases viatja a Andorra per treure diners d'un compte corrent i poder recuperar l'anell de Mercè Pàmies, però Wendy no li posa les coses fàcils a Fajardo. ||||||
| 12 | 12 | «Secrets» | Oriol Paulo | 18 d'abril de 2016 | 353 000 espectadors (12,4%) |
| Un cop en llibertat, Marc Ramos fa el paper de víctima davant la premsa, però es prepara per passar comptes amb Sara, que comença a sentir-se assetjada. Aitor se'n va a Lasarte perquè Miren conegui els seus avis i Sara es queda sola. La policia interroga Fajardo i Wendy sobre l'origen de l'anell de Mercè Pàmies. El cercle al voltant del jutge Cases es va tancant. ||||||
| 13 | 13 | «Epíleg» | Oriol Paulo | 25 d'abril de 2016 | 441 000 espectadors (15,7%) |
| Lluís Forés, sol i enfonsat, dona 24 hores a Sara perquè s'endugui els seus objectes personals de casa, el mateix dia que ella pot accedir a una prova que confirmaria que Marc Ramos és l'assassí que busca la policia. Els fets es precipiten cap a un desenllaç inesperat. ||||||

### Segona temporada

| Sèrie | Temp. | Títol | Direcció | Data d'estrena | Audiència (espectadors / share) |
| 14 | 1 | «Crim i càstig» | Oriol Paulo | 24 d'abril de 2017 | 411 000 espectadors (16,1%) |
| El jutge Carles Vallejo, que instrueix l'anomenat "cas Gangrena", entra en contacte amb un empresari disposat a aportar proves que incriminin diversos polítics i empresaris en una xarxa de corrupció a gran escala. Les persones investigades, però, faran tot el possible per impedir que el testimoni declari davant del jutge. ||||||
| 15 | 2 | «Kevin» | Oriol Paulo | 1 de maig de 2017 | 280 000 espectadors (11,3%) |
| Mentre els forenses fan l'autòpsia al jutge Vallejo i el Martí Miró pren totes les mesures possibles per tal de no ser imputat en el cas Gangrena, la troballa accidental d'un cadàver momificat fa pensar a la policia que podria tractar-se d'una persona desapareguda a la Barcelona del 1992. ||||||
| 16 | 3 | «Intocables» | Oriol Paulo | 8 de maig de 2017 | 324 000 espectadors (12,8%) |
| La jutge Comas agafa el relleu del jutge Vallejo i vol que Roman Palacios declari com a testimoni protegit, però aviat s'adona que s'enfronta a adversaris molt poderosos. Convençuda de l'existència d'un talp al seu equip, decideix treballar només amb gent de la màxima confiança. Mentrestant, cal trobar els pares del Kevin Álvarez per poder confirmar la identitat del nen assassinat fa 25 anys. ||||||
| 17 | 4 | «Jocs» | Oriol Paulo | 15 de maig de 2017 | 309 000 espectadors (12,5%) |
| La Carmen Garcia està encantada amb la seva nova vida, però no vol sentir-se qüestionada per ningú. D'altra banda, el pare de Kevin Álvarez no accepta que el crim del seu fill hagi prescrit i està disposat a investigar pel seu compte, però no pot fer-ho sol ni sap per on començar. Mentrestant, un retorn inesperat remou els records de la Sara. ||||||
| 18 | 5 | «Escacs» | Manuel Huerga | 22 de maig de 2017 | 287 000 espectadors (11,2%) |
| La Sara ha de fer un informe forense sobre una adolescent que pot haver patit una estranya agressió sexual mentre el Víctor contacta amb un company de classe del Kevin que el posa sobre la pista d'un antic professor de Química. ||||||
| 19 | 6 | «Vida privada» | Manuel Huerga | 29 de maig de 2017 | 321 000 espectadors (12,5%) |
| Pressionada pel Martí Miró, la Carmen Garcia arribarà on faci falta per tancar una adjudicació en favor d'una empresa. Mentrestant, la Joana comença a sospitar que el Damià li és infidel. En paral·lel, el Fidel Martín segueix la pista d'un antic entrenador del Kevin i la Sara comença a tenir problemes amb l'Aitor, el nou director de l'IMLC. ||||||
| 20 | 7 | «Catàstrofe» | Manuel Huerga | 5 de juny de 2017 | 292 000 espectadors (12,1%) |
| Un accident ferroviari causa desenes de víctimes, entre les quals hi podria haver un personatge de la sèrie. Mentre s'activa el protocol d'emergències, la policia detecta una sospitosa cita de la Carmen Garcia amb un evasor de capitals. ||||||
| 21 | 8 | «Nocturn» | Manuel Huerga | 12 de juny de 2017 | 279 000 espectadors (10,8%) |
| Un episodi insòlit que transcorre al llarg d'una sola nit. Una nit especial en què quatre parelles s'enfronten a les seves pors, els seus desitjos i els seus records, i en què es revela, per fi, un gran secret del passat: el secret de Sara Grau. ||||||
| 22 | 9 | «Gossos» | Manuel Huerga | 19 de juny de 2017 | 306 000 espectadors (10,7%) |
| Carmen Garcia comença a passar documents de Solaris a la policia mentre Joana Porta, que sospita que Damià l'enganya, encarrega a Galan que segueixi el seu amant. Víctor i Fidel aconsegueixen que el Piranya visiti Can Boira i revisqui el seu passat. En paral·lel, Vila de sent amenaçat per les preguntes de Fidel i demana protecció a Miró. ||||||
| 23 | 10 | «Homo Homini Lupus» | Manuel Huerga | 26 de juny de 2017 | 253 000 espectadors (9,4%) |
| La publicació a la premsa d'un article que detalla les activitats il·lícites de Martí Miró i Joana Porta encén totes les alarmes. Carmen, inquieta, vol deixar de passar informació a la policia, mentre els Miró busquen l'origen de la filtració i Querol intenta aprofitar la situació per apartar-lo de les llistes electorals. ||||||
| 24 | 11 | «Inferno» | Oriol Paulo | 3 de juliol de 2017 | 268 000 espectadors (9,9%) |
| La Carme intenta mantenir-se amagada mentre el Miró encarrega a la seva cap de seguretat que la localitzi. El Víctor aconsegueix desbloquejar el mòbil del Miró i el Fidel troba noves pistes que el condueixen a una Fundació presidida pel Miró, que comença a sentir-se atrapar i fa un últim encàrrec a Benet Muntada. ||||||
| 25 | 12 | «Memòria» | Oriol Paulo | 10 de juliol de 2017 | 305 000 espectadors (11,9%) |
| La Galán descobreix que la Carmen segueix amagada a casa del Pol. Mentrestant, la jutge Comas rep un testimoni que implica directament el matrimoni Miró en diversos delictes, però el Miró està més amoïnat per trobar el pen drive que va donar al Muntada. En paral·lel, el Víctor busca la manera de descobrir qui s'amaga rere les inicials MM. ||||||
| 26 | 13 | «Ferides» | Oriol Paulo | 17 de juliol de 2017 | 365 000 espectadors (15,1%) |
| La Sara ha quedat tancada al soterrani del Dr. Grau. El padrastre de la Sara no pot permetre que ella desveli el terrible secret que ha descobert, però la Sara intentarà el que sigui per tal de salvar la seva vida. En paral·lel i mentre la Joana ha remogut cel i terra per ajudar el seu marit, el Martí Miró posa en marxa la seva maquinària legal per tal de no haver de declarar. ||||||

## Referències

* ↑ «La sèrie de TV3 ‘Nit i dia’ s'estrenarà l'1 de febrer». Ara (diari), 15-01-2016. [Consulta: 1r febrer 2016].
* ↑ «'Nit i dia' s'estrena i lidera el 'prime time'». Ara, 02-02-2016. [Consulta: 2 febrer 2016].
* ↑ «La sèrie «Nit i dia» tindrà una tercera temporada a TV3». Diari de Girona, 17-06-2017 [Consulta: 18 juliol 2017].
* ↑ «Els forenses de 'Nit i dia' arriben a TV-3». El Periódico de Catalunya, 24-01-2016. [Consulta: 1r febrer 2016].
* ↑ «Clara Segura, una forense en la nova sèrie de TV3». El Punt Avui, 21-10-2015. [Consulta: 1r febrer 2016].
* ↑ «TV3 estrena aquest dilluns «Nit i dia», una nova sèrie de medicina forense». Nació Digital, 25-01-2015. [Consulta: 1r febrer 2016].

## Enllaços externs

* Nit i dia - Lloc web oficial .
* Tràiler de la sèrie a Youtube.